**03.04.2020. PETAK**

Dobar dan, dragi moji!

Jeste li već danas učili uz učiteljicu Sanjušku? ☺

Ne zaboravite!!!

Vrlo je važno da svako jutro pratite Školu na Trećem. Uvijek ćete nešto novo naučiti, ponoviti ono što već znate, te se uz razne kvizove i igre dobro zabaviti.

A sada, krenimo u nove pobjede!

**TJELESNA I ZDRAVSTVENA KULTURA**

* Započni dan razgibavanjem. Klik na link.

<https://drive.google.com/file/d/1p2iXPQMfu6nWFx71gyXQ7_jDf1VtpXxD/view?fbclid=IwAR2Z2RcrLdgA3Zi86ilxGlhwfDjknfaou1KOFgYV0eddTPysyakv4SXUYmA>

* A sad, provuci se poput mačke tri puta ispod stola.

**HRVATSKI JEZIK**

**Veliko slovo u imenima ulica i trgova - učim**

* jučer ste ponovili kako pišemo imena naseljenih mjesta.
* danas ćemo naučiti kako se pišu imena ulica i trgova.
* otvorite čitanku na 118. str.
* pročitajte razgovor između dvojice dječaka i djevojčice
* odgovorite usmeno: *Kamo ide djevojčica?Koja je riječ napisana velikim slovom? Tko ide u Maksimirsku cestu? U kojoj će ulici dječak potražiti princezu? Zašto je riječ Zvonimir u sredini napisana velikim početnim slovom?*
* zaključimo, kako pišemo imena ulica i trgova?
* zapiši u pisanku naslov, nadnevak i prepiši

U imenima ulica i trgova prva se riječ piše velikim početnim slovom.

Zvonimirova ulica

Maksimirska ulica

Kvaternikov trg

Cvjetni trg

Ako ime ulice i trga ima više riječi, tada se velikim početnim slovom piše prva riječ i ona koja znači vlastito ime.

Trg kralja Zvonimira

Ilica

Ulica Mate Lovraka

Trg bana Josipa Jelačića

* promotri str.119. i usmeno odgovori. *Što gledaju zečevi? Komu zec poštar treba odnijeti razglednicu?*
* da bismo uspješno nekome poslali pismo, moramo navesti njegovu točnu **ADRESU** – *ime i prezime*

 *naziv ulice i kućni broj*

 *poštanski broj i naziv naseljenog mjesta*

**ZADATAK 1.**

Znaš li ti svoju adresu? Napiši je uredno u pisanku.

Ako ne znaš, zamoli nekoga od ukućana da ti pomogne. Pripazi na pisanje velikog početnog slova.

**ZADATAK 2.**

Pisanim slovima prepiši nazive ulica i trgova. Pazi na pisanje velikog početnog slova.

TRG BANA JOSIPA JELAČIĆA

ULICA IVANE BRLIĆ MAŽURANIĆ

MALI TRG

ULICA TULIPANA

TRG BOMBONA

ČOKOLADNI TRG

 **PRIRODA I DRUŠTVO**

**Proljeće u zavičaju – vježbam i ponavljam**

* ponovi o proljeću. Klik na poveznicu.

<https://wordwall.net/hr/embed/0187d57045c9455cad9a80d913509c7c?themeId=1&templateId=5>

* zapiši naslov i nadnevak u pisanku
* provjeri svoje znanje. Dopuni sljedeće rečenice točnim odgovorima. Rečenice ne trebaš prepisivati, već kratko odgovori.
1. PROLJEĆE ZAPOČINJE U MJESECU \_\_\_\_\_\_\_\_\_\_\_\_\_\_\_\_.
2. PRIRODA SE \_\_\_\_\_\_\_\_\_\_ IZ ZIMSKOG SNA.
3. IZ PUPOVA SE RAZVIJAJU \_\_\_\_\_\_\_\_\_\_\_\_\_\_\_ I LISTOVI.
4. ŽUTI \_\_\_\_\_\_\_\_\_\_\_\_ FORZICIJE I MACE NA VRBOVIM \_\_\_\_\_\_\_\_\_\_\_\_\_\_\_\_\_\_\_ TAKOĐER NAJAVLJUJU PROLJEĆE.
5. IZ TOPLIJIH KRAJEVA VRAĆAJU SE PTICE \_\_\_\_\_\_\_\_\_\_\_\_\_\_\_\_ I \_\_\_\_\_\_\_\_\_\_\_\_\_\_\_\_\_.
6. SJEMENKE SE \_\_\_\_\_\_\_\_\_\_\_\_\_\_\_\_\_, A \_\_\_\_\_\_\_\_\_\_\_\_\_\_\_\_\_\_ SADE.
* Samovrednovanje. Pokaži ukućanima palac gore ako misliš da si dobro naučio/naučila sve o proljeću ili palac dolje ako misliš da još trebaš ponavljati.

**ZA KRAJ TJEDNA!**

Vikend je pred nama. Vrijeme nam brzo prolazi.

Odmorite, uživajte na suncu u svom dvorištu, balkonu, igrajte se, crtajte, pjevajte, plešite! Možete uzeti i koju tableticu za peticu, kako kaže učiteljica Sanjuška. Pročitajte neku kratku priču, slikovnicu…

Bili ste svi vrijedni i marljivi tijekom tjedna. Redovito izvršavate sve obaveze. Bravo za vas!

Puno vas pozdravlja vaša učiteljica!

Ponovno se čujemo u ponedjeljak kada dolazim s novim radnim zadacima. ☺